《舣舟秦淮雪中访侍其瑀》
宋代·贺铸

北风破雨初成雪，斋舫篷窗吹纸裂。
篮舁触冷访圆庐，得把一杯聊耳热。
人生自适待何时，矧君与我皆衰迟。
会待晴天暖风日，杖藜同赴北山期。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。